A pozsonyi orvos-természettudományi egyesület 1908. 
május 20-án d. u. 5 órakor a városháza nagytermében 
tartott közgyűlésének jegyzőkönyve. 
Elnök Polikeit Károly, jegyző Dr. Fischer 
J a k a b. 
1. Elnök az ülést megnyitva lendületes és kegyeletes 
szavakban emlékezik meg Dr. Kanka Károly, Plener Ignácz 
báró elhunytáról valamint Stromszky Emil haláláról is. Egyúttal 
bejelenti, hogy Plener Ernő báró levélben mentette ki magát, 
hogy a mai ülésen jelen nem lehet. 
2. Titkár felolvassa következő jelentését: 
- Tisztelt közgyűlés! 
Midőn a lefolyt 1907. év eseményeiről beszámolok, ezúttal 
nem fogom azon panaszos hangot használni, mely évi jelen- 
téseimben szinte már szokásossá vált, és mely azt az általános 
indolenliát akarja ostorozni, mely a mai materiális korunkban 
a tudományos törekvéseknek kerékkötője szokott lenni. 
De az elmúlt év egyesületünk történetében örökké emlé- 
kezetes marad. Múlt évi augusztus hó 25-én ünnepeltük meg 
— még pedig tekintettel a magyar orvosok és természettudósok 
pozsonyi vándorgyűlésére tulajdonképen egy évvel későbben — 
egyesületünk fennállásának 50. évfordulóját. Díszközgyűlésünkön 
szerencsénk volt 0 Nagyméltóságát gróf Apponyi Albert köz- 
oktatásügyi miniszter urat is körünkben üdvözölhetni. Felemelő 
hatással volt ránk egyesületünk iránt minden oldalról tanúsított 
rokonszenv és tisztelet, mely nemcsak abban nyilatkozott, hogy 
a legnevesebb hazai és külföldi akadémiák, egyetemek és 
tudományos társulatok levélben vagy sürgönyileg üdvözölték 
egyesületünket, de számosán küldöttek utján is képviselték 
Orv. -Terin. Tud. Egy. .\X1X. (Uj f. XX.) 3 
